**У Г О В О Р**

**О КУПОПРОДАЈИ**

**ДОБРА – дизел горива (евро дизел), дизел гориво ЕН590**

**за потребе школског аутобуса**

**број јнмв 02/2020.**

***Закључен између:***

***Наручиоца средње Пољопривредне школе са домом ученика ''Рајко Боснић'' , Буково-Неготин, са седиштем у Букову-Неготину, на адреси ул. Буковски пут бб, 19 300 Неготин.***

*ПИБ:**1007737, Матични број: 07129181,*

*кога заступа директор школе Радомир Златановић,*

*(у даљем тексту:* ***Наручилац****)*

*и*

***Понуђача Нафтне индустрије Србије а.д.,***

***са седиштем у Новом Саду, на адреси улица Народног фронта број 12, 21 000 Нови Сад,******Булевар 12. Фебруар 157, 18000 Ниш,***

*ПИБ:104052135, Матични број: 20084693,*

*Број рачуна: 160-211974-86, Назив банке: Банка Инеса,*

*кога заступа Дејан Башић.*

*(у даљем тексту:* ***Понуђач****).*

**УГОВОРНЕ СТРАНЕ КОНСТАТУЈУ:**

- да је **Наручилац**, на основу Закона о јавним набавкама („Службени гласник РС“ , бр. 124/2012, 14/2015 и 68/15), спровео поступак за набавку **ДОБРА - дизел горива (евро премијум), дизел гориво ЕН590 за потребе школског аутобуса број ЈН 02/2020,** на основу позива објављеног на порталу јавних набавки и интернет страници наручиоца дана 20.05.2020. године**;**

**-** да је **Понуђач** доставио самостално понуду број 236549-2020, од 27.05.2020. године**,** која у потпуности одговара спецификацијама из конкурсне докуметнације, налази се у прилогу Уговора и саставни је део Уговора;

- да је **Наручилац**, Одлуком о додели уговора број **49**, од 05.06.2020. године**,** доделио Понуђачу уговор за набавку **ДОБРА - дизел горива (евро премијум) дизел гориво ЕН590, за потребе школског аутобуса број ЈН 02/2020 – Понуђачу Нафтна индустрија Србије а.д., са седиштем у Новом Саду, на адреси улица Народног фронта број 12, 21 000 Нови Сад,** ***Булевар 12. Фебруар 157, 18000 Ниш.***

- да **Наручилац** овај Уговор закључује на основу члана 113. Закона о јавним набавкама.

**ПРЕДМЕТ УГОВОРА**

**Члан 1.**

Предмет овог Уговора је набавка **ДОБРА - дизел горива (евро премијум), дизел гориво ЕН590, за потребе школског аутобуса број ЈН 02/2020**, који у свему одговара спецификацији датој у конкурсној документацији јавне набавке број **02/2020.** Наручиоца, у делу исте са називом: ***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА*,** и понуди Понуђача која чини саставни део овог уговора, за период од годину дана од дана закључења уговора.

Понуда Понуђача из става 1. овог члана заведена је у евиденцији Наручиоца под бројем **42**, од 27.05.2020.године.

**Члан 2.**

Уговорне стране су сагласне да је укупна количина **дизел горива (евро премијум)** **дизел гориво ЕН590** од приближно **7,4 тона,** односно **7, 380 килограма/литара,** приближна/орјентациона.

Укупне количине горива дате су на основу досадашње потрошње Наручиоца, а током реализације уговора могу одступати у односу на укупну количину (мања или већа количина).

**ЦЕНА**

**Члан 3.**

**Укупна вредност** овог уговора износи **НАЈВИШЕ:**

**Укупна цена за 7,4 тона, односно 7, 380 килограма/литара горива**

**786.560, 40 динара,**

и словима **седамстотинаосамдесетшестхиљадапетстотинашесдесет динара**, без урачунатог ПДВ-а;

и

**943.902, 00 динара,**

и словима **деветстотиначетрдесеттрихиљададеветстотинадва динара** са урачунатим ПДВ-ом.

**Члан 4.**

**-Уговорена цена по килограму дизел горива (евро премијум) је 106,58 динара без ПДВ-а, а 127,90 динара са ПДВ-ом, у складу са понудом Понуђача** 236549-2020, од 27.05.2020. године, заведеном у евиденцији Наручиоца под бројем 42, од 27.05.2020. године.

**Члан 5.**

У случају промене цене **дизел горива (евро премијум)**, у складу са важећим одлукама Понуђача/Продавца, примењиваће се цене по ценовнику који важе на дан испоруке тј. цена по ценовнику која важи на дан испоруке, и која је у свему у складу са важећим ценама енергената на тржишту, уз обавезу Понуђача/Продавца да о промени цена у што краћем року обавести Наручиоца.

Сматраће се да је Наручилац извршио пријем добара у тренутку потписивања фискалног исечка-слипа.

Понуђач ће фактурисати Наручиоцу по цени која важи на дан испоруке.

Наручилац се обавезује да Понуђачу врши плаћање приликом сваке извршене појединачне испоруке предметне добра/горива, у готовини или путем одговарајуће тзв. Компанијске картице.

Продавац гарантује квалитет испоручених добара одређене прописима и Правилником о техничким, другим захтевима за течна горива нафтног порекла („Сл.гласник РС“ бр. 75/2013 и 63/2013).

Картица се издаје Наручиоцу након потписивања Уговора, сагласно захтеву у спецификацији возила за издавање картица коју ће саставити Наручилац а која ће чинити саставни део Уговора.

Наручилац одређује висину и динамику уплата на рачун за коришћење картица.

Наручилац уплаћује динарска средства на рачун Понуђача/Продавца бр. 160-211974-86 код Банка Интесе.

Наручилац може преузимати гориво путем картице да износа уплаћених средстава.

Понуђач/Продавац једном месечно доставља Наручиоцу коначан рачун за испоручено гориво по типовима возила, заједно са спецификацијама и трансакцијама.

Плаћање ће се вршити авансно.

**Члан 6.**

Мерење количине горива се врши уређајима Понуђача/Продавца.

Испорука се врши у продајним објектима Понуђача/Продавца.

**Члан 7.**

Контролу над извршавањем реализације овог Уговора, од стране Наручиоца, односно Купца, - средње Пољопривредне школе са домом ученика ''Рајко Боснић'' , Буково-Неготин, врши запослени у школи на радном месту са називом возач у дому ученика школе.

**Члан 8.**

Овај уговор је закључен даном потписивања обе уговорне стране.

Уговор се закључује на период од једне године од дана закључења.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О својој намери да раскине уговор, уговорна страна је дужна да писменим путем обавести другу страну.

Уговор ће се сматрати раскинути по протеку рока од 15 дана од дана пријема писменог обавештења.

**Члан 9.**

За све што овим Уговором није предвиђено, примењују се одредбе Закона о облигационим односима.

**Члан 10.**

Уговорне стране су сагласне да евентуалне неспоразуме, тешкоће у проблеме у вези са извршењем уговора решавају заједнички, на принципима уважавања интереса друге уговорне стране.

У супротном уговара се надлежност Привредног суда у Зајечару.

**Члан 11.**

Овај уговор је сачињен у шест истоветних примерака, по три за сваку уговорну страну.

**За Понуђача За Наручиоца**

**Радомир Златановић**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**Печат и потпис одговорног лица Печат и потпис одговорног лица**